nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন চার্লস ফিশার্ট। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ ফেব্রুয়ারি, ১৮৯৬ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৮৯১-৯২ মৌসুমে ইংরেজ দল দক্ষিণ আফ্রিকা গমন করে। ১৮৯২ সালে ডব্লিউ.ডব্লিউ. রিডের নেতৃত্বাধীন সফররত ইংরেজ দলের বিপক্ষে অরেঞ্জ ফ্রি স্টেট দলের সদস্যরূপে খেলেন। ৫৪ রানে অপরাজিত থেকে খেলায় সর্বোচ্চ রান করেন। দুই সপ্তাহ পর টেস্ট ক্রিকেটে অভিষেক পর্ব সম্পন্ন হয় তার। সফরকারী দলের বিপক্ষে জি. ক্রিপস, জে.এফ.ডি. টোইট ও ই.এ. হলিওয়েলের সাথে একযোগে টেস্ট অভিষেক পর্ব সম্পন্ন হয় তার। সফরকারী দল ইনিংস ও ১৮৯ রানের বিশাল ব্যবধানে জয়ী হয়।

১৮৯৫-৯৬ মৌসুমে পুণরায় ইংরেজ দলের আগমন ঘটে। অরেঞ্জ ফ্রি স্টেটের সদস্যরূপে প্রথম ইনিংসে সফররত ইংরেজ দলের বিপক্ষে ৬/৯৩ পান। তবে, সফরকারী ইংরেজ দলের বিপক্ষে টেস্ট খেলাগুলোয় খুব কমই অবদান রাখেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. রাজনৈতিক জীবন
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleD
মাহাথির শৈশবে প্রথমে মালয় ও পরে শহরের একমাত্র ইংরেজি স্কুলে শিক্ষা লাভ করেন। বাসায় তাদের একজন ধর্ম শিক্ষক ছিলেন যিনি প্রতিদিন বাড়িতে এসে পবিত্র কোরআন, ইসলাম ধর্মের উপর বিশ্বাস এবং ধর্মীয় বিভিন্ন আচার-অনুষ্ঠান শেখাতেন। দ্বিতীয় বিশ্বযুদ্ধের সময় ১৯৪১ সালে জাপান মালয়েশিয়া আক্রমণ করে। তারা ইংরেজি মাধ্যম স্কুল বন্ধ করে দেয় এবং একটি জাপানি বিদ্যালয় প্রতিষ্ঠা করে। মাহাথিরের বয়স তখন ষোল। প্রথমে তিনি জাপানি স্কুলে যেতে চান নি। ঐ সময় মাহাথির একটি স্থানীয় ছোট বাজারে কলা বিক্রি শুরু করেন। কিন্তু পিতার চাপে তিনি পরবর্তীতে ঐ জাপানি স্কুলে ভর্তি হন। মালয়েশিয়ায় জাপানি শাসন প্রায় তিন বছর স্থায়ী ছিল। 

১৯৪৭ সালে তিনি সিঙ্গাপুরের কিং এডয়ার্ড মেডিসিন কলেজে ভর্তি হন এবং চিকিৎসা শাস্ত্রে অধ্যয়ন সমাপ্ত করেন। ১৯৫৩ সালে তিনি সিঙ্গাপুর থেকে মালয়েশিয়া ফিরে আসেন।

সঠিক অনুচ্ছেদ শিরোনাম কোনটি?
titleA. পরিবার
titleB. কর্মজীবন
titleC. শিক্ষা
titleD. সিঙ্গাপুরে মাহাথির
উত্তর: titleC
স্ট্রেইটস সেটলমেন্টগুলো ছিল মূলত ব্রিটিশ ইস্ট ইন্ডিয়া কোম্পানির আউটলাইয়ার। আর ১৯ শতকে ব্রিটিশদের আগমনের পূর্বে স্পেনীয় ডলার সেখানকার কর্তৃত্ব নিয়ে নেয়। ইস্ট ইন্ডিয়া কোম্পানি এর বদলে রুপি চালু করতে চাইলেও স্থানীয় জনগণ তার বিরোধিতা করে। যখন ১৮৬৭ সালে কোম্পানির কাছ থেকে ব্রিটিশ সরকার এসব স্ট্রেইট সেটলমেন্টের নিয়ন্ত্রণ নিয়ে নেয়, মুদ্রা হিসেবে রুপি প্রচলনের চেষ্টা বাদ দেয়া হয়।

সঠিক অনুচ্ছেদ শিরোনাম কোনটি?
titleA. পূর্ব আফ্রিকার উপকূল এবং দক্ষিণ আরব
titleB. ডিনোমিনেশন
titleC. প্রতীক
titleD. স্ট্রেইটস সেটলমেন্টস
উত্তর: titleD
মানব প্রজাতিতে, যৌনসঙ্গম ও সাধারণ যৌনাচারসমূহের বিভিন্ন স্বাস্থ্যগত উপকারিতা আছে বলে বিবৃত করা হয়, যেমন শরীরে অ্যান্টিবডি উৎপাদন বৃদ্ধি ও রক্তচাপ হ্রাস করার মাধ্যমে রোগপ্রতিরোধ ক্ষমতা বৃদ্ধি করা, এবং প্রস্টেট ক্যান্সারের ঝুঁকি হ্রাস করা। যৌন অন্তরঙ্গতা ও উত্তেজনা অক্সিটোসিন হরমোনের (যা "ভালোবাসার হরমোন" নামেও পরিচিত) মাত্রা বৃদ্ধি করে, যা মানুষের মাঝে বন্ধন তৈরিতে ও আস্থা সৃষ্টিতে সহায়তা করতে পারে। অক্সিটোসিন পুরুষদের তুলনায় নারীদের মাঝে অধিক উল্লেখযোগ্য প্রভাব রাখে বলে বিশ্বাস করা হয়, হয়তো এ কারণেই নারীদের যৌন আকর্ষণ বা যৌন কর্মকাণ্ডে পুরুষদের তুলনায় অধিক প্রেম ও ভালোবাসা উপস্থিত থাকে। ক্লিনিক্যাল স্নায়ু-মনস্তত্ত্ববিদ ডেভিড উইকস ১৮ থেকে ১০২ বছর বয়সী ৩,৫০০ মানুষের একটি দীর্ঘকালীন সময়ের গবেষণামূলক নিরীক্ষণের মাধ্যমে প্রাপ্ত বিভিন্ন বিষয়ভিত্তিক ফটোগ্রাফের নিরপেক্ষ রেটিং-এর ভিত্তিতে ইঙ্গিত করেন যে, একটি নিয়মমাফিক যৌনতা মানুষকে সময়ের সাথে সাথে লক্ষণীয়ভাবে তারুণ্যদীপ্ত করে তোলে।

সঠিক অনুচ্ছেদ শিরোনাম কোনটি?
titleA. স্বাস্থ্যগত প্রভাব
titleB. যৌনসঙ্গমের বিভিন্ন পর্যায়
titleC. চরমানন্দ বা রাগমোচন
titleD. উপকারিতা
উত্তর: titleD
সোলাদানা মাধ্যমিক বিদ্যালয় জানুয়ারি মাস থেকে ডিসেম্বর মাস পর্যন্ত পাঠদান চলতে থাকে এবং পাঠদানের ডিসেম্বর মাসে বার্ষিক পরীক্ষা নেওয়া হয় এবং বার্ষিক পরীক্ষার পরে পরীক্ষার্থীদের ফলাফল ঘোষণা করে পরবর্তী ক্লাসে ওঠানোর জন্য অনুমোদন দেওয়া হয়।এ বিদ্যালয় বিজ্ঞান মানবিক ও ব্যবসায় শিক্ষা সহ কৃষি বিষয়ের উপর পাঠদান দেওয়া হয়। এছাড়া ষষ্ঠ থেকে অষ্টম পর্যন্ত বিদ্যালয় পাঠদান দেওয়া হয়।

সঠিক অনুচ্ছেদ শিরোনাম কোনটি?
titleA. সম্মাননা ও পুরস্কারের তালিকা
titleB. খেলাধুলা
titleC. ইতিহাস
titleD. শিক্ষা কার্যক্রম
উত্তর: titleD
এই মন্দিরটি কে অথবা কি উদ্দেশ্য স্থাপিত হয়েছিল, সে বিষয়ে কোন লিখিত দলিল পাওয়া যায় না। কিন্তু এই মন্দিরের ভূগর্ভস্থে নির্মিত পাথরের মূর্তি ও ৮ম ও ৯ম শতকে নির্মিত রাজকীয় চত্বরে মূর্তির কারুকাজের ধরন অনুযায়ী এই মন্দিরের নির্মাণকাল ধারণা করা যায়। এই অনুযায়ী বড়বুদুর ৮০০ খ্রিষ্টাব্দের দিকে নির্মিত হয় বলে ধারনা করা যায়। এই স্থাপনাটি ৭৬০ থেকে ৮৩০ খ্রিষ্টাব্দ মধ্য জাভার সাইলেন্দ্রা সাম্রাজ্যের প্রতিনিধিত্ব করে। এই মন্দিরটি নির্মাণ করতে আনুমানিক ৭৫ বছর অতবাহিত হয় এবং এই মন্দিরটির নির্মাণকাজ সম্পন্ন হয় ৮২৫ সালে সামারতুঙ্গার শাসনামলে। বুদ্ধ স্থাপনা, বড়বুদুরসহ, দেখতে অনেকটা হিন্দু শিব প্রমবন মন্দিরের মত। ৭৩২ খ্রিষ্টাব্দে শিভাইত রাজা সঞ্জয় বড়বুদুর মন্দির কমপ্লেক্স থেকে মাত্র ১০ কিমি. পূর্বে ওকির পর্বতে শিবলিঙ্গ মন্দির স্থাপনের জন্য একটি কমিশন গ্রহণ করেন।

সঠিক অনুচ্ছেদ শিরোনাম কোনটি?
titleA. স্থাপত্যশৈলী
titleB. প্রধান স্থাপনার গঠন
titleC. নির্মাণ
titleD. ত্রি-মন্দির
উত্তর: titleC
১৯৮০-৮১ মৌসুমে ওয়েস্ট ইন্ডিজ সফরে তার ভিসা নাকচ করে দেয়। তৎকালীন বর্ণবৈষম্যবাদের কারণে নিষিদ্ধ ঘোষিত দক্ষিণ আফ্রিকায় তার সম্পর্ক থাকাই এর প্রধান কারণ ছিল। গায়ানায় ইংরেজ দল গেলেও জর্জটাউনের পেগাসাস হোটেলে এ সম্পর্কে কোন মন্তব্য করেনি। তবে, জর্জটাউন ক্রিকেট ক্লাবে (জিসিসি) খেলাটি বাতিল হয়ে যায়।

গায়ানায় তার উপস্থিতি ইংরেজ সমর্থক ও খেলোয়াড়দেরকে বেশ উজ্জীবিত করে। কিন্তু স্থানীয় রাজনীতিবিদদের কাছে তা মনে হয়নি। দক্ষিণ আফ্রিকান এক রমণীকে বিয়ে করেছিলেন। ফলে স্বাভাবিকভাবেই বেশ কয়েকবার তাকে ঐ দেশ গমন করতে হয়। তৎকালীন নিষিদ্ধ দেশের সাথে সম্পৃক্ততার কারণে গায়ানা কর্তৃপক্ষ তাকে নজরে রাখে। দ্বিতীয় টেস্ট বাতিল হলে পুরো সফরই ঝুলন্ত অবস্থায় থাকে। তবে, বার্বাডোসে তাকে কিছুটা ছাড় দেয়া হয়েছিল।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. মূল্যায়ণ
titleD. গ্রন্থপঞ্জী
উত্তর: titleB
কালো মথুরা বনের প্রান্তে ও বনসংলগ্ন খোলা জায়গায় বিচরণ করে। সাধারণত জোড়ায় জোড়ায় বা পারিবারিক ছোট দলে থাকে। মাটিতে ঘুরে ঘুরে খাবার খুঁজে বেড়ায়। এদের খাদ্যতালিকায় রয়েছে বাঁশবীজ, ডুমুর, বটফল, পিঁপড়া, উইপোকা, ছোট সাপ ও গিরগিটি। ভোরে ও গোধূলিতে এরা বেশি সক্রিয় থাকে। দিনের বেলা গাছের নিচু ডালে বিশ্রাম নেয়। সকাল ও সন্ধ্যায় নিচু স্বরে মুরগীর মত ডাকে: "কুড়ড়-কুড়ড়-কুড়চি-কুড়ড়..."। এরা খুব লাজুক পাখি, মানুষের আনাগোনা টের পেলে দ্রুত লুকিয়ে পড়ে।

সঠিক অনুচ্ছেদ শিরোনাম কোনটি?
titleA. স্বভাব
titleB. উপপ্রজাতি
titleC. বিস্তৃতি
titleD. বিবরণ
উত্তর: titleA
ডাকাতি, বা ডাকেইতি (সাধারণতঃ দলবদ্ধভাবে) ভয় দেখিয়ে বা বাধা অগ্রাহ্য/অতিক্রম করে দ্রব্য অধিগ্রহণ। যারা ডাকাতি করে তারা "হারে রে রে" ইত্যাদি ভয় দেখানো "ডাক" ছেড়ে আসত তাই নাম ডাকাত বা ডাকাইত। তাদের সুসংগঠিত দল ও সুপরিকল্পিত কর্মপ্রণালী থাকে। যেমন ছদ্মবেশে অকুস্থল পরিদর্শন। টিকটিকি(চর) মোতায়েন। পুলিশকে ভূয়ো খবর দিয়ে বিভ্রান্ত করা। অতর্কিতে আক্রমণ। যোগাযোগ বিচ্ছিন্নকরণ। গাড়ি বা ঘোড়ায় পলায়ন ব্যবসথা। পলায়নপথ পাহারা। পলায়নের পর ডেরায় আত্মগোপন ইত্যাদি।

আগেকার দিনে কিছু ডাকাতরা আগে থেকে হুমকি চিঠি দিয়ে আসত। খুব গর্বিত ডাকাতরা তাতে দিনক্ষণ ঘোষণা করে চ্যালেঞ্জ করত। অনেক ডাকাতরা কালী সাধক ছিল। তাদের পূজিত কালীকে ডাকাতে কালী বলা হয়। অনেক ডাকাতে কালীর সামনে কাপালিক ডাকাতরা নরবলি দিত।

রবিনহুডের মত জনপ্রিয়তাও অনেক ডাকাতের ছিল। এরা সমাজের এক অংশের কাছে দেবতার মত ভক্তি বা আনুগত্য পেত। যেমন চম্বলের ডাকু মান সিং।

নানান কারণে সমাজে ডাকাত দলের প্রাদুর্ভাব হতে পারে। দেশ অরাজক হলে এরকম হওয়া স্বাভাবিক। কিমবা, রাজপ্রতিনিধি অত্যাচারী হলে তার প্রতিবাদে সশস্ত্র অভ্যুত্থানের চেষ্টায় কিছু মানুষ সংঘবদ্ধ হলে সরকার তাদের ডাকাত আখ্যা দেয়।

সঠিক অনুচ্ছেদ শিরোনাম কোনটি?
titleA. ছেলেধরা
titleB. সই চুরি
titleC. ছ্যাঁচোর/ছিচকে চোর
titleD. ডাকাতি
উত্তর: titleD
হেমোরয়েডের প্রকোপ কতটা বিস্তৃত তা বলা কঠিন কেননা অনেকে এই অবস্থায়ও স্বাস্থ্য পরিচর্যাকারীর কাছে যান না৷ তবে, ধারণা করা হয় যে মার্কিন যুক্তরাষ্ট্রের অন্ততপক্ষে ৫০% জনসাধারণ তাদের জীবদ্দশায় কখনও না কখনও লক্ষণমূলক হেমোরয়েডে আক্রান্ত হন এবং যে কোনো সময় জনগণের প্রায় ~৫% এতে আক্রান্ত থাকে৷ নারী পুরুষ উভয়েই প্রায় একই হারে এতে আক্রান্ত হয় এবং ৪৫ থেকে ৬৫ বছর বয়সের মধ্যে এটা বেশি অণুপাতে ঘটে৷ ককেশিয়ান এবং আর্থসামাজিকভাবে বেশি অবস্থাপন্ন মানুষের মধ্যে এটা বেশি দেখা যায়৷ সাধারণত দীর্ঘকালে পরিণাম সন্তোষজনক হলেও অনেকের ক্ষেত্রে বারবার লক্ষণমূলক উপসর্গের পুনরাবির্ভাব দেখা দেয়৷ খুব অল্প সংখ্যক মানুষের শল্য চিকিৎসার প্রয়োজন হয়৷

সঠিক অনুচ্ছেদ শিরোনাম কোনটি?
titleA. বাহ্যিক
titleB. রোগবিস্তার
titleC. অভ্যন্তরীণ
titleD. পদ্ধতি
উত্তর: titleB
২০০০ সালের ৮ নভেম্বর মীরসরাই পৌরসভা উদ্বোধন করা হয়। পৌরসভার ঘোষণার প্রজ্ঞাপন এস.আর.ও নং-৩৫৮/আইন-২০০০ তারিখ-১০/১২/২০০০ইং অনুযায়ী ঘোষিত এ পৌরসভার কার্যক্রম শুরু হয় ২০০১ সালের ১২ এপ্রিল। এটি একটি 'খ' শ্রেণীর পৌরসভা। মাছিমপুর, রাঘবপুর, মধ্যম মঘাদিয়া, কিছমত জাফরাবাদ, পূর্ব মঘাদিয়া ও গোভনিয়া -এ ৬টি মৌজা নিয়ে মীরসরাই পৌরসভা গঠন করা হয়।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. হাট-বাজার
titleC. অবস্থান ও সীমানা
titleD. প্রতিষ্ঠাকাল
উত্তর: titleD
এই দ্বীপের নামকরণ করা হয়েছিল ফরাসী অভিযাত্রী লুই এন্টোইন ডি বুগেনভিলের নামে, যিনি প্রশান্ত মহাসাগরে অভিযান চালিয়েছিলেন। তিনি বুগে"নভিলিয়া" প্রজাতির গ্রীষ্মমণ্ডলীয় ফুলের লতাগুলির সঙ্গে সমনাম ব্যক্তি। ১৮৮৫ সালে, দ্বীপটি জার্মান নিউ গিনির অংশ হিসাবে জার্মান প্রশাসন দখলে নিয়েছিল। প্রথম বিশ্বযুদ্ধের সময় ১৯১৪ সালে অস্ট্রেলিয়া এটি দখল করে নিয়েছিল। যুদ্ধের পরে লীগ অফ নেশনস এটিকে একটি বাধ্যতামূলক শক্তি হিসাবে মনোনীত করে এবং ১৯১৮ সাল থেকে দ্বিতীয় বিশ্বযুদ্ধের সময় জাপানিরা আক্রমণ না করা অবধি এই দ্বীপটি পরিচালনা করেছিল।

দ্বিতীয় বিশ্বযুদ্ধের সময়, দ্বীপটি অস্ট্রেলিয়া, আমেরিকান এবং জাপানি সেনা বাহিনী দখল করে। এটি আরএএএ, আরএনজেএফ এবং ইউএসএএফের জন্য একটি গুরুত্বপূর্ণ ঘাঁটি ছিল। ১৯৮৪ সালের ৮ ই মার্চ, প্রশান্ত মহাসাগরীয় যুদ্ধের সময় আমেরিকান বাহিনী এই দ্বীপের ৭০০ পাহাড়ে জাপানি সেনা দ্বারা আক্রান্ত হয়। যুদ্ধটি পাঁচ দিন স্থায়ী হয়েছিল এবং যুদ্ধ জাপানের পশ্চাদপসরণ দিয়ে শেষ হয়।

১৯৪৫ সালে যখন যুদ্ধটি শেষ হয়, তখন অস্ট্রেলিয়া দ্বীপটির প্রশাসনের দায়িত্ব গ্রহণ কর এবং ১৯৭৫ সালে পাপুয়া নিউ গিনির স্বাধীনতা অবধি এটি পরিচালনা করে। বুগেনভিলকে জাতিসংঘের বাধ্যতামূলক শক্তি হিসাবে যুক্ত করা হয়, অস্ট্রেলিয়া স্টুটিউট ওফ ওয়েস্টমিনস্টার অ্যাডপশন অ্যাক্টের ১৯৪২-এর অধীনে স্ট্যাচুয়েট অফ ওয়েস্টমিনস্টার ১৯৩১ দ্বারা এলাকাটির আধিপত্যের সার্বভৌমত্ব গ্রহণ করে এবং তাই এটিকে আনুষ্ঠানিকভাবে ক্ষমতা দেওয়া হয়। এটি ব্রিটিশ এবং জার্মান নিউ গিনি দ্বারাও পরিচালনা করে হয়েছিল, তবে এটি সরকারী উপনিবেশিক শক্তি ছিল না।

সঠিক অনুচ্ছেদ শিরোনাম কোনটি?
titleA. জেলা এবং স্থানীয় পর্যায়ের সরকারী অঞ্চল
titleB. ২০১৯ সালের স্বাধীনতা গণভোট
titleC. ইতিহাস
titleD. ভাষাসমূহ
উত্তর: titleC
তিনি তার কবিতার জন্য বঙ্গবন্ধু সাহিত্য পুরস্কার (১৯৭৬), শহীদ জিয়া স্মৃতি পুরস্কার (১৯৮৩), আমি তুমি ও সে পুরস্কার (১৯৮৪), চারণ সাহিত্য পুরস্কার (১৯৮৬), আবুল হাসান স্মৃতি পুরস্কার (১৯৮৯), মাইকেল মধুসূদন একাডেমি পুরস্কার (১৯৯৪, পশ্চিমবঙ্গ) লাভ করেন। ২০১৮ সালে মরণোত্তর সা’দত আলি আখন্দ সাহিত্য পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. কবি জীবন
titleB. পুরস্কার ও সন্মাননা
titleC. প্রকাশিত গ্রন্থাদি
titleD. মৃত্যু
উত্তর: titleB
ডিস্কভারি ইন্সটিটিউটের একটি "ডারউনিজমের বৈজ্ঞানিক " শিরোনামের একটি "আনুষ্ঠানিক ঘোষণা" রয়েছে। অবশ্য অনেক জীববিজ্ঞান এবং ভূতত্ত্বর সাথে সম্পর্কহীন মানুষেরা এতে স্বাক্ষর করেছেন।এমন অনেক জীববিদ্যা গবেষক এতে স্বাক্ষর করেছেন, যাদের কাজ বিবর্তনের সাথে সরাসরি সম্পর্কযুক্ত নয়। এমনকি কোন ক্ষেত্রে কিছু জীববিদ্যা গবেষকদের সাথে ভণ্ডামি করে স্বাক্ষর আদায়ের ঘটনাও ঘটেছে, যার প্রতিবাদে প্রজেক্ট স্টিভ কার্যকর হয়।

সঠিক অনুচ্ছেদ শিরোনাম কোনটি?
titleA. নব্য সৃষ্টিবাদ
titleB. যুক্তরাষ্ট্রের বাইরে অবস্থা
titleC. বিজ্ঞানের ভুল ব্যাখ্যা
titleD. সরকারি নীতি নিয়ে আলোচনা
উত্তর: titleC
বান্দরবান জেলার পশ্চিম-মধ্যাংশে ২১°৩৬´ থেকে ২১°৫৯´ উত্তর অক্ষাংশ এবং ৯২°০৪´ থেকে ৯২°২৩´ পূর্ব দ্রাঘিমাংশ জুড়ে লামা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৯২ কিলোমিটার। এ উপজেলার দক্ষিণে নাইক্ষ্যংছড়ি উপজেলা, দক্ষিণ-পূর্বে আলীকদম উপজেলা, পূর্বে থানচি উপজেলা ও রুমা উপজেলা, উত্তরে বান্দরবান সদর উপজেলা ও চট্টগ্রাম জেলার লোহাগাড়া উপজেলা এবং পশ্চিমে কক্সবাজার জেলার চকরিয়া উপজেলা অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. দর্শনীয় স্থান
titleC. স্বাধীন বাংলাদেশ
titleD. অবস্থান ও সীমানা
উত্তর: titleD
১৮৮০ খ্রিষ্টাব্দের ২৭ জুলাই আইয়ুব খান মিওয়ান্দের যুদ্ধে জর্জ বুরোসের ব্রিটিশ বাহিনীকে পরাজিত করেছিলেন। দ্বিতীয় ইঙ্গ-আফগান যুদ্ধে এটি ছিল ইঙ্গ-ভারতীয় বাহিনীর সবচেয়ে বড় পরাজয়। তিনি কান্দাহারে সুসজ্জিত ব্রিটিশ বাহিনীর উপর আক্রমণের জন্য অগ্রসর হয়েছিলেন। তবে এতে তিনি ব্যর্থ হন। ১ সেপ্টেম্বর কান্দাহারের যুদ্ধে জেনারেল ফ্রেডেরিক রবার্টসের বাহিনীর কাছে তিনি পরাজিত হন। এরপর দ্বিতীয় ইঙ্গ-আফগান যুদ্ধ সমাপ্ত হয়।

সঠিক অনুচ্ছেদ শিরোনাম কোনটি?
titleA. দ্বিতীয় ইঙ্গ-আফগান যুদ্ধ
titleB. মৃত্যু ও স্মরণ
titleC. দ্বিতীয় ইঙ্গ-আফগান যুদ্ধের পরবর্তী সময়
titleD. প্রারম্ভিক জীবন
উত্তর: titleA
প্রথম ব্যবহারিক সাবমেরিন বা ডুবোজাহাজগুলি ১৯ শতকের শেষের দিকে উন্নত করা হয়েছিল, তবে টর্পেডোর বিকাশের পরেই ডুবোজাহাজগুলি সত্যিই বিপজ্জনক (এবং সেইজন্য উপযোগী) হয়ে উঠেছিল। প্রথম বিশ্বযুদ্ধের শেষ ডুবোজাহাজ তাদের সম্ভাব্য শক্তি প্রমাণিত করে। দ্বিতীয় বিশ্বযুদ্ধের সময় নাৎসি জার্মানির ইউ-বোটের ডুবোজাহাট বহর মার্কিন উপকূলে নৌবাহিনীর প্রায় সমস্ত জাহাজে বিপুর ক্ষতির ঘটায়। সাবমেরিনের সাফল্যের ফলে প্রথম ও দ্বিতীয় বিশ্বযুদ্ধের সময় নতুন এন্টি-সাবমেরিন অভিযান পরিচালনা করা হয়, যেমন ধ্বংসাত্মক সহচর। এই নতুন ধরনের অনেক জাহাজের থেকে ছোট যুদ্ধজাহাজের নাম গৃহীত হয়, যেমন করভেট, স্লোপ এবং ফ্রিগেট প্রভৃতি।

ডুবোজাহাজকে প্রায়শঃই তার বিভিন্ন আকার-আকৃতি এবং জাহাজের সাথে তুলনা করে একে নৌকা হিসেবে আখ্যায়িত করা হয়। অনেক পূর্বকাল থেকেই পরীক্ষামূলকভাবে ডুবোজাহাজ নির্মাণ করা হয়েছে এবং ঊনবিংশ শতকে বিভিন্ন দেশের নৌবাহিনীতে এর ব্যবহার অবশ্যম্ভাবী হয়ে পড়ে।

সঠিক অনুচ্ছেদ শিরোনাম কোনটি?
titleA. প্রথম যুদ্ধজাহাজ
titleB. ২০ শতক
titleC. বিমান ক্যারিয়ারের উন্নয়ন
titleD. ডুবোজাহাজের উন্নয়ন
উত্তর: titleD
ফটিকছড়ি উপজেলার সর্ব-পূর্বে খিরাম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের পশ্চিমে লেলাং ইউনিয়ন, নানুপুর ইউনিয়ন ও ধর্মপুর ইউনিয়ন; দক্ষিণে রাউজান উপজেলার হলদিয়া ইউনিয়ন; পূর্বে রাউজান উপজেলার হলদিয়া ইউনিয়ন ও রাঙ্গামাটি জেলার কাউখালী উপজেলার ফটিকছড়ি ইউনিয়ন এবং উত্তরে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. খাল ও নদী
titleC. শিক্ষা ব্যবস্থা
titleD. প্রশাসনিক কাঠামো
উত্তর: titleA
হাবিবুর রহমানের শিক্ষা জীবন শুরু হয় গোপালগঞ্জের এর চন্দ্রদিঘলীয়া মোল্লাপাড়া সরকারি প্রাথমিক বিদ্যালয়ে। ঢাকা বিশ্ববিদ্যালয়ের শিক্ষা ও গবেষণা ইনিষ্টিটিউট থেকে তিনি স্নাতোকোত্তর ডিগ্রী লাভ করেন। এরপর তিনি বিসিএস পরিক্ষায় অংশ গ্রহণ করেন এবং বাংলাদেশ সিভিল সার্ভিসের পুলিশ ক্যাডারের জন্য মনোনীত হন।

সঠিক অনুচ্ছেদ শিরোনাম কোনটি?
titleA. অন্যান্য কার্যক্রম
titleB. কর্মক্ষেত্র
titleC. পুরস্কার ও সম্মাননা
titleD. প্রারম্ভিক জীবন
উত্তর: titleD
এর অন্যান্য নাম গজরা, বেষ্টনী, বেড়। তবলার মূল চামড়া এবং কানির চামড়াকে একত্রিত করে কাঠের উপরে বসানো হয়। পরে চামড়ার ফিতা দিয়ে তৈরিকৃত বিনুনি তবলার কানি ও মূল চামড়ার সাথে যুক্ত করে, চামড়ার দড়ি দিয়ে বাঁধা হয়। এই বিনুনি অংশকে পাগড়ি বলা হয়। পাগড়িতে মোট ১৬টি ছিদ্র থাকে। এই ছিদ্র পথে চামড়ার ফিতা তৈরি করে কাঠের নিম্নাংশের গুড়রি অংশের সাথে দৃঢ় করে বাঁধা হয়।

সঠিক অনুচ্ছেদ শিরোনাম কোনটি?
titleA. পাগড়ি
titleB. গঠন
titleC. তবলার বর্ণমালা
titleD. উৎপত্তি
উত্তর: titleA
গ্যানিমেড সৌরজগতের বৃহত্তম এবং সবচেয়ে বৃহত্তর চাঁদ। এর ব্যাস ৫,২৬৮ কিলোমিটার, যা পৃথিবীর চেয়ে ০.৪১ গুণ, মঙ্গলের চেয়ে ০.৭৭ গুণ, শনির টাইটান (দ্বিতীয় বৃহত্তম চাঁদের) থেকে ১.০২ গুণ, বুধের ১.০৮ গুণ, কলিস্টো'র ১.০৯ গুণ, আইও'র ১.৪৪ গুণ ও চাঁদের ১.৫১ গুণ এবং এর ভর টাইটানের চেয়ে ১০% বড়, ক্যালিস্টোর চেয়ে ৩৮% বেশি, আইও এর চেয়ে ৬৬% বেশি ও চাঁদের চেয়ে ২.০২ গুণ বেশি।
সঠিক অনুচ্ছেদ শিরোনাম কোনটি?
titleA. শারীরিক বৈশিষ্ট্যাবলী
titleB. ইতিহাস
titleC. কক্ষপথ ও ঘূর্ণন
titleD. আয়তন
উত্তর: titleD
বর্তমানে ভারতের সংবিধান একটি প্রস্তাবনা, ২৪টি অংশে বিভক্ত ৪৪৮টি ধারা, ১২টি তফসিল, ৫টি পরিশিষ্ট[৯] ও মোট ১১৩টি সংশোধনী নিয়ে লিখিত।[১০] ভারতের সংবিধানের খসড়া রচনা করেছিল ড. বি. আর. আম্বেডকরের নেতৃত্বাধীন একটি কমিটি। এই সংবিধান ১৯৪৯ সালের ২৬ নভেম্বর গণপরিষদে গৃহীত হয়। ১৯৫০ সালের ২৬ নভেম্বর এই সংবিধান কার্যকর করা হলে ভারত একটি প্রজাতান্ত্রিক গণতন্ত্রে পরিণত হয়। দেশের প্রথম রাষ্ট্রপতি হন রাজেন্দ্র প্রসাদ। ১৯৪৭ সালের ১৪ অগস্ট পরিষদের অধিবেশনে একাধিক কমিটি গঠন করার প্রস্তাব দেওয়া হয়। এই কমিটিগুলির মধ্যে উল্লেখযোগ্য ছিল মৌলিক অধিকার কমিটি, কেন্দ্রীয় ক্ষমতা কমিটি ও কেন্দ্রীয় সংবিধান কমিটি। ১৯৪৭ সালের ২৯ অগস্ট ড. বি. আর. আম্বেডকরের নেতৃত্বে খসড়া কমিটি গঠিত হয়। ড. আম্বেডকর ছাড়াও এই কমিটিতে আরও ছয় জন সদস্য ছিলেন। কমিটি একটি খসড়া সংবিধান প্রস্তুত করে সেটি ১৯৪৭ সালের ৪ নভেম্বরের মধ্যে গণপরিষদে পেশ করেন।

গণপরিষদ সংবিধান রচনা করতে ২ বছর ১১ মাস ১৮ দিন সময় নিয়েছিল। এই সময়কালের মধ্যে ১৬৬ দিন গণপরিষদের অধিবেশন বসে। একাধিকবার পর্যালোচনা ও সংশোধন করার পর ১৯৫০ সালের ২৪ জানুয়ারি গণপরিষদের মোট ৩০৮ জন সদস্য সংবিধান নথির দুটি হস্তলিখিত কপিতে (একটি ইংরেজি ও একটি হিন্দি) সই করেন। দুই দিন বাদে এই নথিটি ভারতের সর্বোচ্চ আইন ঘোষিত হয়।

পরবর্তী ৬০ বছরে ভারতের সংবিধানে মোট ১১৩টি সংশোধনী আনা হয়েছিল।

সরকারের আমলাতান্ত্রিক কাজকর্ম ও নীতিগুলির বর্গবিভাজন ও সারণিকরণ করা হয়েছে সংধিানের ১২টি তফসিলগুলিতে।

সঠিক অনুচ্ছেদ শিরোনাম কোনটি?
titleA. ভারত বিভাগ
titleB. সংবিধান
titleC. নেহেরু-উত্তর ভারত
titleD. ১৯৭০-১৯৮০
উত্তর: titleB
আঠারো এবং উনিশ শতকে প্রাচ্যবিদ বলতে এমন এক পণ্ডিতকে বোঝানো হতো যিনি পূর্ব বিশ্বের ভাষা ও সাহিত্য বিশেষভাবে অধ্যয়ন করেছিলেন। এ ধরণের পণ্ডিতদের মধ্যে ইস্ট ইন্ডিয়া কোম্পানির ব্রিটিশ আধিকারিকরা ছিলেন যারা আরব বিশ্ব ও ভারতীয় সংস্কৃতি এবং ইসলামী সংস্কৃতিকে ইউরোপের সংস্কৃতির সমান হিসাবে অধ্যয়ন করা উচিত বলে মত দিয়েছিলেন। এমন মত দেওয়া পণ্ডিতদের মধ্যে ছিলেন ভাষাতাত্ত্বিক উইলিয়াম জোনস যার ইন্দো-ইউরোপীয় ভাষার উপর গবেষণা আধুনিক ভাষাতত্ত্বের জন্ম দিয়েছে। ব্রিটিশ সাম্রাজ্যবাদীরা ১৮২০ সাল অবধি ভারতীয়দের সাথে সুসম্পর্ক গড়ে তোলার কৌশল হিসাবে প্রাচ্যতত্ত্বের এই রূপটি সমর্থন করেছিল, যখন থমাস ব্যাবিংটন ম্যাকুলের এবং জন স্টুয়ার্ট মিলের মতো "ইংরেজরা" ইংরেজি মূল্যবোধসম্পন্ন শিক্ষার বিস্তারের দিকে মনোযোগ দেওয়া শুরু করে। 
অধিকন্তু, ঊনিশ ও বিশ শতকে ব্রিটিশ এবং জার্মান পণ্ডিতদের মধ্যে ইহুদি ও ইহুদি ধর্মকেন্দ্রিক অধ্যয়ন জনপ্রিয়তা অর্জন করে। একাডেমিক ক্ষেত্রে প্রাচ্যতাত্ত্বিক অধ্যয়ন যা নিকট ও দূর প্রাচ্যের সংস্কৃতিগুলিকে উপলব্ধি করেছিল পরবর্তীতে এশীয় গবেষণা এবং মধ্য প্রাচ্য অধ্যয়নের ক্ষেত্র হিসেবে গড়ে উঠেছে।

সঠিক অনুচ্ছেদ শিরোনাম কোনটি?
titleA. সমালোচনামূলক অধ্যয়ন
titleB. প্রাচ্য অধ্যয়ন
titleC. পটভূমি
titleD. ব্যুৎপত্তি
উত্তর: titleB
শক্তি ব্যবস্থা লোডে শক্তি স্থানান্তর করে যেটি কোন ধরনের কাজ করে। এই লোডগুলো হলো ঘরের জিনিসপত্র থেকে শিল্পকারখানার যন্ত্রপাতি পর্যন্ত।বেশিরভাগ লোডই নির্দিষ্ট ভোল্টেজে কাজ করে, বিকল্প বিদ্যুৎ যন্ত্রের জন্য নির্দিষ্ট কম্পাঙ্ক প্রয়োজন হয়। আবাসিক এলাকার আসবাবপত্র সাধারণত একক-দশায় ৫০ বা ৬০ হার্জে কাজ করে যাদের ভোল্টেজ হয় ১১০ এবং ২৬০ ভোল্টের মাঝে (জাতীয় এককের উপর ভিত্তি করে)। প্রত্যেক বৈদ্যুতিক জিনিসের ওয়াট নির্দেশনা রয়েছে যা ঐ যন্ত্রটি কতো শক্তি গ্রহণ করে তা নির্দেশ করে।

সঠিক অনুচ্ছেদ শিরোনাম কোনটি?
titleA. লোড
titleB. আবাসিক বৈদ্যুতিক ব্যবস্থা
titleC. বাণিজ্যিক বৈদ্যুতিক ব্যবস্থা
titleD. সুরক্ষা যন্ত্র
উত্তর: titleA
নিওজিন যুগের ব্যাপ্তি হল ২.৩০৩ কোটি বছর পূর্ব হতে পঁচিশ লক্ষ আশি হাজার বছর পূর্ব পর্যন্ত। এই যুগের দুইটি বৈশিষ্ট্যপূর্ণ উপযুগ রয়েছে: মায়োসিন এবং প্লাইওসিন। 

মায়োসিন উপযুগের ব্যাপ্তি ছিল ২.৩০৩ কোটি বছর পূর্ব হতে তেপ্পান্ন লক্ষ তেত্রিশ হাজার বছর পূর্ব পর্যন্ত এবং এটা এমন একটা সময় যখন ঘাসের আরও বিস্তার ঘটে এবং পৃথিবীর বিশাল অংশে ঘাস প্রাধান্য বিস্তার করায় অরণ্যগুলি ক্ষতিগ্রস্ত হয়। কেলপ অরণ্য সৃষ্টি হয় যা সী অটারের (সামুদ্রিক উদবিড়াল) মত প্রজাতির বিবর্তনকে উদ্বুদ্ধ করেছিল। এই সময় [[পেরিসোডাকটাইলা]] ([[অযুগ্ম-খুর-যুক্ত চতুষ্পদ]]) বিস্তার লাভ করে এবং এর বিভিন্ন বৈচিত্র্যময় প্রজাতির সৃষ্টি হয়। এসবের পাশাপাশি এপিস (নরবানর) এর ৩০ টি প্রজাতির সৃষ্টি হয়। মোটকথা পৃথিবীর সর্বত্র শুষ্ক এবং পাহাড়ি এলাকা প্রাধান্য বিস্তার করে যেখানে তৃণভোজী প্রানীর সৃষ্টি হয়। আরব উপদ্বীপ সৃষ্টির সাথে সাথে [[টেথিস সাগর]] শুকিয়ে গিয়েছিল এবং শুধুমাত্র কৃষ্ণ সাগর, লোহিত সাগর, ভূমধ্যসাগর এবং কাস্পিয়ান সাগরের অবশিষ্টাংশ ছিল। অনেক নতুন উদ্ভিদ সৃষ্টি হয়েছিল, ৯৫% আধুনিক [[বীজজাতীয় উদ্ভিদ]] মধ্য মায়োসিন উপযুগে সৃষ্টি হয়েছিল। 

প্লাইওসিন উপযুগ তেপ্পান্ন লক্ষ তেত্রিশ হাজার বছর পূর্ব থেকে পঁচিশ লক্ষ আশি হাজার বছর পূর্ব পর্যন্ত চলেছিল। প্লাইওসিন উপযুগে জলবায়ুর নাটকীয় পরিবর্তন ঘটেছিল যা প্রকৃতপক্ষে আধুনিক প্রজাতি সৃষ্টির পথিকৃৎ ছিল। ভূমধ্যসাগর কয়েক মিলিয়ন বছরের জন্যে শুকিয়ে গিয়েছিল। এসকল ভূতাত্ত্বিক ঘটনার পাশাপাশি আফ্রিকায় "[[অস্ট্রালোপিথেকাসের]]" উদ্ভব ঘটে বা মানবীয় শাখার সূচনা করেছিল। [[পানামার ইসথমাস]] গঠিত হয় এবং বিভিন্ন প্রাণী উত্তর এবং দক্ষিণ আমেরিকায় স্থানান্তরিত হয় যা স্থানীয় বাস্তুসংস্থানকে ব্যাপক ধ্বংসের মুখে ঠেলে দিয়েছিল। জলবায়ুর পরিবর্তন ক্রান্তীয় ঘাসের সারা পৃথিবীব্যাপী বিস্তার অব্যহত রাখে, ভারতীয় মৌসুমি বায়ুর সূত্রপাত ঘটায়, মধ্য এশিয়াতে মরুভূমির সৃষ্টি করে এবং সাহারা মরুভূমির সূত্রপাত ঘটায়। পৃথিবীর মহাদেশ এবং মহাসাগরগুলি বর্তমানের আকারে স্থানাত্নরিত হচ্ছিল। কোয়াটার্নারি যুগের [[হিমবাহ]] উদ্ভবের মাধ্যমে কিছু পরিবর্তন যথা- [[বৃহৎ হ্রদসমূহ]] সৃষ্টি ব্যতীত বৈশ্বিক মানচিত্রের খুব একটা পরিবর্তন ঘটে নি। 

সঠিক অনুচ্ছেদ শিরোনাম কোনটি?
titleA. ক্যাম্ব্রিয়ান যুগ
titleB. ফ্যানারোজোয়িকের মহাযুগসমূহ
titleC. নিওজিন যুগ
titleD. পার্মিয়ান যুগ
উত্তর: titleC
১৯৮৩ সনে অনুষ্ঠিত হওয়া বিধানসভা নির্বাচনে কংগ্রেজ বিজয়ী হয়। কংগ্রেজ দলের সর্বসন্মতিক্রমে হিতেশ্বর শইকীয়াকে মুখ্যমন্ত্রী পদের জন্য নির্বাচিত করা হয়। ১৯৮৩ সনের ২৭ ফেব্রুয়ারিতে তিনি অসমের মুখ্যমন্ত্রীরূপে শপথ গ্রহণ করেন। তার সাথে সাথেই অসমে রাষ্ট্রপতি শাসনের অন্ত পরে। মুখ্যমন্ত্রীর পদ গ্রহণ করেই তিনি অসম আন্দোলনের সময় আশ্রয় শিবিরে থাকা সকলকে নিরাপত্তা সুনিশ্চিত তথা অসমকে স্বাভাবিক অবস্থায় ঘুরিয়ে আনবে বলে বেতার বার্তাযোগে প্রচার করে আশ্বাস দিয়েছিলেন।
মুখ্যমন্ত্রী পদে থেকে তিনি অসমে বৃদ্ধ পেন্শন, বেকার সমস্যা, শিক্ষিত বেকারদের আত্ম প্রতিষ্ঠার জন্য বেংকের ঋণ, চন্দ্রপুরে স্থায়ী রাজধানীর আধারশিলা ইত্যাদি উল্লেখযোগ্য কাজে হাত দিয়েছিলেন। তার সময়ে কোকরাঝার, ধুবড়ী, করিমগঞ্জ, বরপেটা, শোণিতপুর এবং যোরহাট- এই ছয়টি জেলা এবং বিশ্বনাথ চারিআলি, গোঁসাইগাঁও, রঙিয়া, মানকাছার, দক্ষিণ শোলমারা, ওদালগুরি, চরাইদেউ, হোজাই- এই আঠটি মহকুমা গঠন করা হয়। তদুপরি তার সময় ব্রহ্মপুত্রের ওপর দ্বিতীয়তম দলং নরনারায়ণ সেতুর আধারশিলা স্থাপন করা হয়েছিল।
সঠিক অনুচ্ছেদ শিরোনাম কোনটি?
titleA. শিক্ষা
titleB. ব্যক্তিগত জীবন
titleC. প্রথম কার্য্যকাল
titleD. কর্মজীবন
উত্তর: titleC
কস্যাকস ১৬৩৮ সালে আধুনিক শহরটির দক্ষিণ-পশ্চিমে একটি অস্ট্রোগ প্রতিষ্ঠা করেছিলেন। ইয়ানা নদীর ওপরের প্রান্তে ভৌগলিক অবস্থান থেকে প্রাপ্ত উটগ্রোগের নাম "ভারখোয়ানস্কি", রুশ ভাষায় যার অর্থ "উচ্চ ইয়ানার শহর"। ১৭৭৫ সালে কর সংগ্রহের সুবিধার্থে এটি ইয়ান নদীর বাম তীরে সরানো হয়েছিল। ১৮১৭ সালে এটি শহরের মর্যাদা লাভ করে। ১৮৬০-এর দশক থেকে ১৯১৭ সালের মধ্যে শহরটি তে বিভিন্ন রাজনৈতিক নির্বাচিতদের নির্বাসন দেওয়া হতো যার মধ্যে রয়েছেন পোলিশ লেখক ওয়াক্লো সিরোশেউস্কি, সেইসাথে বলশেভিক বিপ্লবী ইভান বাবুশকিন এবং ভিক্টর নোগিন।

সঠিক অনুচ্ছেদ শিরোনাম কোনটি?
titleA. ভূগোল
titleB. জলবায়ু
titleC. ইতিহাস
titleD. প্রশাসনিক এবং পৌর অবস্থা
উত্তর: titleC
সিংহলী এবং তামিল শ্রীলঙ্কার রাষ্ট্রীয় ভাষা। শতকরা ১০ ভাগ লোক ইংরেজিতে সার্বক্ষণিক কথা বলে এবং শিক্ষা, গবেষণা ও ব্যবসায়িক কাজে ইংরেজি ভাষার ব্যবহার অনেক বেশি। বার্ঘার সম্প্রদায়ের লোকজন পর্তুগিজ ও ডাচ ভাষা ভিন্ন উচ্চারণে বলে থাকে। অন্যদিকে মালয় সম্প্রদায়ের লোকজন মালয়ের আঞ্চলিক ভাষায় কথা বলে থাকে। শ্রীলঙ্কার ৭০% মানুষ বৌদ্ধ, ১৫% হিন্দু ও ৭.৫% ইসলাম ধর্মাবলম্বী।

সঠিক অনুচ্ছেদ শিরোনাম কোনটি?
titleA. খেলাধূলা
titleB. ইতিহাস
titleC. উদ্ভিদ ও প্রাণীজগত
titleD. ভাষা
উত্তর: titleD
তোলুইয়ের উচ্চ সামরিক দক্ষতা ছিল এবং তিনি একজন সফল সেনাপতি ছিলেন। তবে তার বাবা চেঙ্গিস খান রাজনৈতিকভাবে অধিক সক্ষম ওগেদাই খানকে নিজের উত্তরসূরি মনোনীত করেছিলেন।

চেঙ্গিস খানের মৃত্যুর পর তোলুই দুই বছর পর্যন্ত মঙ্গোল সাম্রাজ্যের তত্ত্বাবধান করেছেন। এসময় তার অধীনে কেন্দ্রীয় মঙ্গোলিয়ার সবচেয়ে বৃহৎ ও শক্তিশালী বাহিনী ছিল। তোলুই নির্বাচনের মাধ্যমে পরবর্তী খাগানের ব্যাপারে সিদ্ধান্তের পক্ষপাতী ছিলেন। এতে চেঙ্গিস খানের ইচ্ছা অনুযায়ী ওগেদাই খাগান নির্বাচিত হন।

১২৩১-৩২ সালে তোলুই উত্তর চীনে ওগেদাইয়ের সাথে অভিযানে অংশ নিয়েছেন। জিন রাজধানী কাইফেঙে দুইটি বাহিনী প্রেরণ করা হয়েছিল। জিনদের অধিকাংশ প্রতিরক্ষা ভেদ করার পর তারা উত্তরে ফিরে আসেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন
titleC. চেঙ্গিস খানের উত্তরাধিকার
titleD. পরিবার
উত্তর: titleC